Onojzi ku ljubim rekoh ja uz tužbu
Onojzi ku ljubim rekoh ja uz tužbu:
   "Ne čin' tač da gubim posluh moj i službu;
   jer ću ja iscvilit sve moje dni zaman,
   ako me pomilit ne budeš niki dan."
Tadaj se obrnu nje lipos ljuveno,
   zatoj ja vas trnu i venem skroveno,
   zatoj mi svaki čas još pamet utječe
   spominat slatki glas, "Ne boj se" kad reče.
Misal je toj veća ka me će ispržit:
   što mi se obeća kad se će izvršit?
   Zašto se mâ mlados tim pase još na svit,
   želeće nje rados jak sunce mrzal cvit.

Hrvatsko 16. stoljeće